Seacht n-ingheana gon umhla
Seacht n-ingheana 'gon umhla
seacht gcomhursain ciallumhla
seacht muine iad a haonbhun
siad 'n-a gcuire chomhghaolmhar.
Rún ní hindéanaimh orra;
sloinnfead a seacht n-anmonna,
na seacht mbinnshreabha bunaidh
tearc ingheana a n-ionnshamhail.
Céidghin cloinne na humhla
go gcreidear dá comhurdha;
an fhoighide Is í a hainm-se
gloineide an chlí i gcleachdainn-se.
An fhírinne óna hard cridhe
ainm an dara hinghine
mór luagh na fírinne d'fhior
Luan na dílinne ón Dúiliomh.
An treas inghean — cruaidh an chéim — 
an fhaoiside Is í a hainm-séin;
gan a labhra Is coll creidimh;
long na hanma an fhaoisidin.
An ceathramhadh céim don chloinn
an aoine as crádh don choloinn;
gidh seang ón aoine an chlí chuil
feall taoibhe hí don anmuin.
An cúigeadh hinghean eile
re n-abrar an aithrighe
gach ni as aithshlighe don ulc
is í an aithrighe a fhurtucht.
An trócuire Is sí an seiseadh
— tearc mná mar an móirsheisear
na sé mná umhla aile — 
is ullmha a-tá an trócaire.
An déirc bheireas neach ar neamh
is í so an seachtmhadh hinghean;
feidhm diongbhála do Dhia
hí
is ria as ionrádha airdrí.
Do áirmheamair gan easbhaidh
anmanna na n-inghean-sain;
tearc lá nach síolfuidhir sin
seacht mná as fhíorchuibhidh
d'áirimh.
n umhlaoid nar fhaomh ceana
ag sin na seacht n-ingheana;
Dia dá gcomhthail go
coimseach
cia orthaibh as amhoirseach.
Seacht maighdeana óna mó a
shíol,
seacht mná éintighe an airdríogh,
seacht n-eachracha nimhe a-niogh,
seathracha cridhe an Choimdheadh.
Seacht mná lionas lios na bhfeadhbh,
seacht mná fholmhuigheas Ifearn,
seacht n-arthraighe na hanma,
tearc banchuire as bhanamhla.
Seacht dtobair na dtrí Muire,
seacht róid na sé sochuidhe,
seacht srotha ag teacht a talamh,
seacht gclocha gan cumhsgughadh.
Seacht gcathaoireacha céille,
seacht bhfáidhe na fírfhéile,
ceart soillse na seacht nimhe,
seacht ndoirrse nach dúinfidhe.
Seacht sceoil shaortha shíl Ádhaimh,
seacht mbuimidhe an mhórchrábhaidh,
tearc i n-a gcomhairle cion
seacht gcomhairle an Choimdheadh.
Seacht n-eitnidhe cnó gcorcra
ingheana na humhlochta;
an umhlacht 's a clann chaduigh
is lubhghort crann gcomhabaidh.
Ar chomairce na cloinne
's 'n-a humhla dar n-anmain-ne
— mairg nach creideann don chloinn-se — 
go gcreideam don chrobhoing-se.
Seacht gcaogada cath fam cheann
tug Pádraig puirt na hÉireann;
go raibh mé thall 'n-a threiseacht
is é ann go n-airceiseacht. Seacht.